Akpo Sodje

Familiære idrettsforbindelser

Selv om Akpo Sodje ble født i Greenwich, London, stammer familien hans opprinnelig fra Warri, i Delta State, Nigeria. Sodje har fire brødre som også spiller fotball; tre av dem profesjonelt og en som nonamatør. Sam Sodje og Efe Sodje har representert Nigeria på landslagsnivå. Steve Sodje har aldri spilt i den engelske fotballigaen. En annen bror, Bright Sodje, pleide å spille rugby league og rugby union. Hans fetter Onome Sodje har også spilt profesjonelt i England. 
Akpo er det yngste av ti barn i Sodje-familien:

Ungdomsårene

Sodje ble signert av det engelske førstedivisjonslaget Queens Park Rangers i 2001, men han spilte aldri A-lagskamper for QPR, og ble i stedet lånt ut til Conference National-laget Stevenage Borough i mars 2001. Han scoret i sin første kamp for klubben i en 2-1-seier mot Morecambe den 31. mars, der han var innbytter for Darran Hay etter 36 minutter.
Han var fortsatt hos Stevenage ved starten av 2001-2002-sesongen, og ble utvist mot Doncaster Rovers den 27. august. Han forlot Broadhall Way den neste måneden og dro til Margate, der han fikk seksten kamper før avslutningen av sesongen og scoret mål mot Yeovil Town, Woking og Hayes.
Han begynte 2002–2003-sesongen i Football Conference med Margate, og spilte i deres 2–0-tap borte mot Leigh Genesis den 31. august. Den neste måneden sluttet han seg til Gravesend & Northfleet, og scoret i sin debut den 7. oktober 2002 i en 4–1-seier hjemme mot Nuneaton Borough. Sju dager senere scoret han mot Forest Green Rovers, før han hadde sin siste kamp med Gravesend den 2. november, der han ble utvist i et 2–1-tap borte mot Halifax Town. Han ble frigitt senere i måneden og hadde opphold hos de mer ukjente lagene Heybridge Swifts (Isthmian League) og Erith & Belvedere (Southern Football League).
I en alder av 24 år (på den tiden ble han ofte oppgitt å være 22 eller 23 år) fikk han en ny sjanse som profesjonell da han sluttet seg til Huddersfield Town i League One. Han fikk en tremånederskontrakt i september 2004 og en fot innenfor døren, siden hans bror Efe var kaptein i klubben. Han erstattet Andy Booth 86 minutter inn i en 3–0-seier på Vale Park den 11. september, da Paweł Abbott fikk alle overskriftene etter å ha laget hat-trick. I november ble kontrakten hans forlenget med seks måneder, noe som gav ham mer tid til å imponere manager Peter Jackson. I alt fikk han ni kamper for the Terriers i 2004–2005-sesongen, men han startet bare to kamper og imponerte bare for reservelaget. I mars 2005 ble han utlånt til League Two-laget Darlington, etter at han hadde imponert i et prøvspill for klubben, og han scoret i de siste minuttene av sesongen i en 3–1-seier hjemme mot Cheltenham Town. Han ble frigitt av Huddersfield i mai 2005.
Han tilbrakte 2005–2006-sesongen med Darlington. Der fikk han 39 kamper og scoret åtte mål, inkludert et hat-trick mot Chester City i en 4–4-kamp den 27. august. Hans gode spill fanget oppmerksomheten til Port Vales manager Martin Foyle, som sikret seg hans signatur i mai 2006.

Charlton Athletic

Den 14. november 2009 sluttet Sodje seg til sin bror Sam Sodje i Charlton Athletic. Opprinnelig ble han leid inn på et 28 dager langt nødlån, men avtalen hadde en klausul om at den kunne bli gjort permanent. Han fikk sin debut den samme dagen, og ble byttet inn for Dave Mooney. Sodje scoret mot Yeovil Town sju dager senere, etter at broren ble utvist. Den 31. januar 2010 vendte han tilbake til Charlton Athletic på lån ut resten av sesongen. Den 20. mai 2010 signerte Sodje på en fast kontrakt med Addicks, etter at han hadde spilt i nok kamper til å aktivere en klausul i låneavtalen.
Sodje spilte hovedsakelig for Charlton som innbytter i 2010–2011-sesongen. Hans eneste mål for Charlton denne sesongen kom på åpningsdagen i en 1-0-seier for Charlton over Bournemouth.

Hibernian

Sodje signerte for Hibernian på fri transfer den 31. januar 2011. Han fikk sin debut to dager senere, og han la opp til åpningsmålet i en 2–0-seier mot St. Mirren. Sodje scoret sitt første mål for klubben i den neste kampen, en 2–1-seier over Kilmarnock.